Davidsbündlertänze
Davidsbündlertänze, klaversuite af Robert Schumann, komponeret i 1837, udgivet som op. 6. Titlen stammer fra en novelle, Schumann havde skrevet som ung; den handlede om kong David, der kæmpede mod filistrene, og som derved blev forbillede for dem, der bekæmpede den musikalske småborgerlighed, "filistrene". 
I klaversuiten optræder de to opdigtede personer, Florestan og Eusebius; se også hans Carnaval.